Õpetaja kaebas Iiri haridusministri ning Dublini kutsehariduskomitee kohtusse. Vaatamata sellele, et õppekeeleks selles koolis oli inglise keel, tegi Euroopa Kohus otsuse:  avaliku haridusasutuse põhikohaga õpetaja ametikoht on selline, mille puhul Euroopa Ühenduste Ministrite Nõukogu vastava määruse kohaselt on riigikeeleoskuse nõudmine õigustatud, kui see on riigikeele edendamist järgiva riikliku keelepoliitika osa (Eestis on - I. T.), kusjuures antud keel on esimene riigikeel (Eestis ainuke riigikeel - I. T.) ning nõue on esitatud proportsionaalselt ja mittediskrimineerival viisil. Veel märgitakse kohtuotsuses, et õpetaja roll ei piirdu vaid aine õpetamisega, ka muus osas peab  ta õpilastele eeskujuks olema.